সিয়াম সারোয়ার জামিল : ঢাকা বিশ্ববিদ্যালয়ে মল চত্বরে বেশ জনসমাগম। চলছে বিজয়ের গান। তার একপাশেই বাড়িতে বানানো পাপড়ের ঝাঁকা নিয়ে বসেছিলেন ষাটোর্ধ্ব মুজাহিদ। এসেছেন মাদারীপুর থেকে। কেমন বেঁচা বিক্রি জিজ্ঞেস করতেই বললেন, ‘ব্যবসা নাই। প্রতিদিন অন্যখানে বেচি। আইজ ভাবলাম এখানডায় আসি, বিজয়ের দিন ব্যবসা ভালো হইবো। সকাল থাইক্যা মাত্র একশ টাকার পাপড় বেচছি। অন্যদিনকা তিন-চারশ’ টাকা হইয়া যায়। ভার্সিটির পুলা-মাইয়ারা পাপড় খাইতে চায় না, সবাই পুচকা (ফুচকা) খায়।’